
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă existente nu acoperă toate zonele construite, situaţie întâlnită şi pe strada N. Stoica de Haţeg. Această deficienţă impune realizarea unei reţele de alimentare cu apă pe acest traseu.

Menţionăm că în conformitate cu Protocolul de Colaborare nr.  SC2006-   005834 /29.03.2006  încheiat între Municipiul Timişoara şi cetăţenii domiciliaţi pe strada N. Stoica de Haţeg, achiziţionarea tubulaturii necesare realizării reţelei de alimentare cu apă se va face de către cetăţeni.

Valoarea totală a investiţiei ,,Extindere reţea de apă -  strada N. Stoica de Haţeg ” este estimată la 160.700 lei (cu TVA), respectiv 45.654 Euro (1 EURO=3,52 lei la data de 15.09.2006).

Având în vedere faptul că finanţarea obiectivului ,,Extindere reţea de apă– strada N. Stoica de Haţeg ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului  P 02/06/2006 întocmit de S.C. PRO-NA-VER  S.R.L.

